**B E N D R A D A R B I A V I M O S U T A R T I S**

2018 m. gegužės mėn. d.

Lazdijai

Lazdijų rajono savivaldybė, įstaigos kodas 111106842, adresas: Vilniaus g, 1, 67106 Lazdijai, atstovaujama Lazdijų rajono savivaldybės mero Artūro Margelio, veikiančio pagal Lazdijų rajono savivaldybės tarybos 2018 m. balandžio 27 d. tarybos sprendimą Nr. ...... „Dėl pritarimo bendradarbiavimo sutarties pasirašymui“ ir Kalvarijos savivaldybė, kodas 111103547, adresas: Laisvės g. 2, 69214 Kalvarija, atstovaujama Kalvarijos savivaldybės mero Vinco Plikaičio, veikiančio pagal ..........., abi kartu toliau sutartyje vadinamos Šalimis, o kiekviena atskirai – Šalimi, sudarė šią sutartį (toliau – sutartis).

**I SKYRIUS**

**SUTARTIES OBJEKTAS**

1. Šalys susitaria bendradarbiauti ir būti partneriais, t. y. sutelkti savo materialinius ir žmogiškuosius išteklius, pastangas, darbą, įgūdžius ir profesines žinias, siekdami sukurti ir teikti kokybiškas ir saugias antrinio lygio medicinos paslaugas Lazdijų rajono savivaldybės ir Kalvarijos savivaldybės gyventojams.

**II SKYRIUS**

**BENDROSIOS NUOSTATOS**

2. Šia Bendradarbiavimo sutartimi apibrėžiama Šalių įsipareigojimai, teisės ir atsakomybė kuriant ir teikiant antrinio lygio medicinos paslaugas Lazdijų rajono savivaldybės ir Kalvarijos savivaldybės gyventojams.

**III SKYRIUS**

**ŠALIŲ ĮSIPAREIGOJIMAI**

3. Šalys kartu įsipareigoja:

3.1. Rengti bendrus projektus antrinio lygio medicinos paslaugoms teikti;

3.2. Plėtoti koordinuotą ir integruotą ligų valdymą;

3.3. Pasirinkti teikiamų medicinos paslaugų specializacijos pobūdį;

3.4. Bendradarbiauti keičiantis gydytojais ir kitu medicinos personalu;

3.5. Sudaryti galimybes savo savivaldybių gyventojams gauti kokybiškas asmens sveikatos priežiūros paslaugas Lazdijų ir Kalvarijos ligoninėse;

3.6. Užtikrinti, kad viešoji įstaiga „Lazdijų ligoninė“ ir viešoji įstaiga „Kalvarijos ligoninė“ pasirašys asmens sveikatos priežiūros paslaugų sutartį dėl specializuotų paslaugų teikimo;

3.7. Viešinti veiklą.

**IV SKYRIUS**

**ŠALIŲ TEISĖS IR ATSAKOMYBĖ**

4. Šalys turi teisę keisti savo įsipareigojimus kolegialiai tariantis ir užtikrinant veiksmingą antrinę lygio medicinos paslaugų teikimą Lazdijų rajono savivaldybės ir Kalvarijos savivaldybės gyventojams.

5. Šalis, kuri nevykdo šioje bendradarbiavimo sutartyje numatytų savo įsipareigojimų, atsako teisės aktų nustatyta tvarka.

**V SKYRIUS**

**SUTARTIES GALIOJIMAS, TIKSLINIMAS IR NUTRAUKIMAS**

6. Sutartis įsigalioja nuo pasirašymo dienos ir galioja neterminuotai.

7. Visi Sutarties pakeitimai ir papildymai, Šalims sutarus, įforminami raštu.

8. Šalis gali nutraukti sutartį, jeigu kita sutarties Šalis neįvykdo ar netinkamai vykdo šią sutartį. Tokiu atveju viena sutarties Šalis kitai apie ketinimą nutraukti sutartį turi pranešti prieš tris mėnesius raštu.

**VI SKYRIUS**

**KITOS SUTARTIES NUOSTATOS**

9. Bendradarbiavimo sutarčiai taikoma Lietuvos Respublikos teisė.

10. . Ginčai tarp Šalių, kylantys iš sutarties, sprendžiami derybomis, o Šalims nesusitarus – Lietuvos Respublikos įstatymais nustatyta tvarka.

11. Visi pranešimai, reikalavimai, susiję su šia sutartimi, turi būti siunčiami sutartyje nurodytais adresais.

12. Sutartis pasirašyta dviem egzemplioriais, turinčiais vienodą juridinę galią, po vieną kiekvienai Sutarties Šaliai.

**VII SKYRIUS**

**ŠALIŲ REKVIZITAI IR PARAŠAI**

Lazdijų rajono savivaldybė Kalvarijos savivaldybė

Vilniaus g. 1, 67106 Lazdijai Laisvės g. 2, 69214 Kalvarija

Kodas 111106842 Kodas 111103547

Lazdijų rajono savivaldybės meras Kalvarijos savivaldybės meras

Artūras Margelis Vincas Plikaitis

(parašas) (parašas)